Митрополит Михаил е убеден русофил и радетел за обединение на южните славяни. Поддържа близки връзки със славянофилските среди в Русия. Почетен член е на университетите в Санкт Петербург и Москва. Чрез тях подпомага материално Херцеговинско-босненското въстание от 1875 година. Решителното му противопоставяне на политиката на сближение с Австро-Унгария, водена от княз Милан след Берлинския конгрес, предизвиква отстраняването на Михаил от митрополитския престол през октомври 1881 година.